hu hu hu hu hu hu hu hu hu hu hu hu hu hu hu hu hu hu hu en hu en hu hu hu fr hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Sopronbánfalva (németül Wandorf) 1950 óta Sopronhoz tartozó egykori község. Kertvárosnak vagy Sopron-Kertvárosnak is nevezik.[1]
A Wikimédia Commons tartalmaz Sopronbánfalva témájú médiaállományokat.
A Sopront Brennbergbányával összekötő út mellett fekszik. A helyi autóbuszvonalak közül a 3-as, a 3Y, a 10-es, és a 10Y jelzésű járatok érintik Bánfalvát.[2]
Sopronbánfalva, a kápolna és környéke légi felvételen
Sopronbánfalvi Pálos-Karmelita kolostor - légi fotó
A falu környékét a kelták majd a rómaiak is lakták. A 6. századtól bajor és frank törzsek telepedtek le a területen, ettől kezdve a németség a legmeghatározóbb népcsoport. Legrégebbi ismert említése 1277-ből való, Zovány vagy Zuány néven.[forrás?] A Mária Magdolna templom a 13. században épült. A pálos rend építtette a kolostort a falu mellett, ami a rend feloszlatása után a premontreieké lett. A reformáció idején a lakosok evangélikusok lettek, az ellenreformáció idején azonban sokan visszatértek a katolikus hitre. A Trianoni békeszerződés a falut Sopronnal együtt Ausztriának ítélte, de a Nyugat-magyarországi felkelés során létrehozott Lajtabánság kikiáltásával válsághelyzet alakult ki. A határt kijelölő hatalmak meghátrálásra kényszerültek, ami határrevízióra adott lehetőséget. Az ekkor kiírt Soproni népszavazás végeredménye nyomán a falu ismét Magyarországhoz került.
A második világháború után a településen élő németek jelentős részét is kitelepítették. Sopronbánfalva a 20. század folyamán fokozatosan egybeépült Sopronnal, és 1950-ben a városhoz csatolták, melynek azóta is része.[3]
Első világháborús katonai temető
Pálos rend–karmelita kolostor, régi Mária kegyhely, a Mária-út is érinti[4]
Itt született Voit Pál, Bartók Béla zeneszerző egyik dédapja
Itt született Légrádi Imre tanár, Sopron díszpolgára
Itt gyilkolták meg Vándor Sándor zeneszerzőt a nyilasok
Itt nevelkedett Borsos Árpád István, geográfus, társadalomkutató
Csermelyi József 2015: Német zsoldosvezérek, magyar remeték. In: Micae Mediaevales IV, 43-58.
↑ Sopron-Kertváros, Wondorf, Bondorf, Bánfalva, Sopronbánfalva, lexikon.katolikus.hu
↑ Sopron autóbuszvonalai Archiválva 2015. március 23-i dátummal a Wayback Machine-ben, kisalfoldvolan.hu
↑ Sopron adatai a KSH online helységnévtárában
↑ Mária út, mariaut.hu
A lap eredeti címe: „https://hu.wikipedia.org/w/index.php?title=Sopronbánfalva&oldid=24965643”
A lap szerkesztési előzményeinek megtekintése.
A lap utolsó módosítása: 2022. május 28., 19:14
A lap szövege CC BY-SA 3.0 alatt érhető el, ha nincs külön jelölve.